
2026-2027 оқу жылына техникалық және кәсіптік білім беру ұйымдарына (колледждерге) шығармашылық, педагогикалық және медициналық (9 сынып) мамандықтар бойынша талапкерлер арасында өткізілген конкурс нәтижелері жарияланды. 
Конкурс қорытындысына сәйкес талапкерлердің оқу орындарына қабылдану нәтижелері анықталып, тиісті тізімдер бекітілді.

Мемлекеттік білім беру тапсырысы (грант) аясында шығармашылық мамандықтар бойынша өткізілген конкурсқа қатысқан талапкерлердің жалпы саны — 352. Оның ішінде гарнт иеленген — 320 талапкер, грант иегері атанбағаны — 32 талапкер.
Педагогикалық және медициналық (9 сынып) мамандықтар бойынша техникалық және кәсіптік білім беру ұйымдарына мемлекеттік білім беру тапсырысын орналастыру бойынша конкурсқа қатысқан талапкерлердің жалпы саны —  682. Оның ішінде 464 талапкерге мемлекеттік білім беру тапсырысы бойынша грант берілді, 218 талапкер грант иегері атанбады.

